b'\n_START_ARTICLE_\nBloodhound SSC\n_START_PARAGRAPH_\nBloodhound SSC je nadzvo\xc4\x8dni avtomobil trenutno v razvoju. Cilj je dose\xc4\x8di hitrost 1000 milj na uro oziroma 1609 km/h. S tem bi pove\xc4\x8dali kopenski hitrostni rekord za 33%. _NEWLINE_Poganjala ga bodo dva motorja: reaktivni motor Eurojet EJ200 (ki poganja lovec Eurofighter) in hibridni raketni motor Nammo. Motor V8 Cosworth CA2010 iz dirkalnika Formule 1 bo slu\xc5\xbeil kot pomo\xc5\xbena pogonjska enota (APU). APU bo poganjal \xc4\x8drpalke raketnega motorja._NEWLINE_EJ200 bo pognal vozilo do 480 km/h, potem se bo vklju\xc4\x8dil raketni motor in pognal avtomobil do hitrosti 1609 km/h._NEWLINE_Avtomobil bo imel aerodinami\xc4\x8dno obliko svin\xc4\x8dnika. Imel bo \xc5\xa1tiri kolesa s premerom 910 mm (36 in\xc4\x8d), ki se bodo vrtela do 10200 obratov na minuto. Kolesa bodo iz aluminija in bodo zdr\xc5\xbeala 50 000 g centrifugalno silo.'